stanford-oval/wikipedia huggingface dataset:
Futuh
Futuh-kirjallisuuden tyypillisiä teemoja > Muhammed näki tapahtumat jo ennalta

Muslimihistoriikit kertovat lukuisissa kohdissa, miten profeetta Muhammed oli ennustanut taistelujen kulun. Al-Nuaym ibn Hammad (k. 844) kertoo, että profeetan mukaan Bysantin keisari lähettää 300 000 sotilasta Qinnasriniin taistelemaan 70 000 jemeniläistä vastaan. Selostuksessa Jumala keskustelee enkeleiden kanssa ja on raivoissaan kristittyjen ylpeydestä, jolla he heiluttelevat ristejään. Myös viholliset ovat saaneet tiedon Profeetan ennustuksista, mikä laskee heidän taistelutahtoaan, koska Jumala on muslimien puolella. Myös keisari Herakleios on saanut tiedon muslimien voitosta. Hän jylisee armenialaiselle kenraalilleen Vahanille: "Nämä arabit tulevat ehdottomasti hallitsemaan maita kruununi alla." Muslimit saavat voitoistaan selvät merkit myös tähdistä ennustajilta.
Futuh-kirjallisuuden tyypillisiä teemoja > Kääntyminen islamiin

Kun ottaa huomioon muslimien moraalisen ylemmyyden ja heidän ennalta määrätyn voittonsa, kääntyminen islamiin on odotetusti nopeaa. Mitä korkeampi asema käännynnäisellä on, sitä parempi. Yarmukissa islamiin kääntyy Bysantin lähettiläs. Al-Azdi raportoi toisesta lähettilään kääntymisestä ja Pseudo-Waqidi esittää useita muita tapauksia. Vangiksi jäänyt Busran kuvernöörin puoliso kääntyy islamiin nähtyään, miten hyvin muslimit kohtelevat vankejaan. Hän vaatii eroa miehestään, koska ei vielä tiedä, että tämäkin on kääntynyt.
Futuh-kirjallisuuden tyypillisiä teemoja > Kalifin auktoriteetti

Kalifit Abu Bakr, Umar ja myös Uthman pitävät lankoja käsissään Medinasta käsin. He johtavat joukkojaan kirjeitse ja osoittavat tällöin tulevien taistelukenttien tarkkaa maantieteellistä tuntemusta. He ovat paitsi käytännön asiantuntijoita, myös moraalisia esikuvia, jotka muistuttavat Koraanin määräyksistä.
Futuh-kirjallisuuden tyypillisiä teemoja > Kutsuminen islamiin

Kaikki edeltävät teemat tai troopit johtavat viimeiseen: kutsuun ottaa vastaan islam. Aihe esiintyy ensimmäiseksi Irakissa al-Hiran valtauksen yhteydessä, jolloin Khalid ibn al-Walid julistaa: "Kutsun teitä alistumaan Jumalalle ja islamille. Jos vastaatte kutsuun, olette muslimeita: saatte ne edut, joista he nauttivat ja kannatte ne velvollisuudet, jotka heille kuuluvat. Jos kieltäydytte, teidän on maksettava jizya-veroa. Jos kieltäydytte siitäkin, tuon teitä vastaan klaaneja, jotka ovat innokkaampia kuolemaan kuin te olemaan elossa." Vastaavat kutsut toistuvat taisteluhistorioissa. Bysantin rintamalla Umar lähettää lähettilään Konstantinopoliin asti vaatimaan antautumista.
Tommi Halonen

| Henkilötiedot |
| --- | --- | --- | --- |
Syntymäaika: 14. huhtikuuta 1982 (ikä 42)
Syntymäpaikka: Tornio, Suomi
Pelipaikka: hyökkäävä keskikenttäpelaaja
Pituus: 180 cm
Junioriseurat
1988–2000: TP-47
2001–2002: Haka
Seurat
| Vuodet | Seura | O | (M) |
| 1999–2000 | TP-47 | 33 | (16) |
| 2001–2003 | Haka | 0 | (0) |
| 2001 | → TP-47 (laina) | 8 | (0) |
| 2003 | → TP-47 (laina) | 2 | (0) |
| 2004–2006 | TP-47 | 30 | (1) |
| 2005 | → OLS (laina) | 11 | (2) |
| 2007–2008 | GBK | 31 | (8) |
| 2009–2010 | KPV | 33 | (3) |
| 2011–2013 | GBK | 30 | (3) |
| Yhteensä | Yhteensä | 178 | (33) |
Maajoukkue
| 2000 | Suomi U18 | 2 | (1) |
| 2001 | Suomi U19 | 3 | (0) |
Valmennusura
2013–2015: GBK (apuv.)
 Seurajoukkueuran tilastot kattavat vain kansalliset sarjat.
Tommi Halonen (s. 14. huhtikuuta 1982 Tornio) on uransa lopettanut suomalainen jalkapalloilija. Hän oli pelipaikaltaan hyökkäävä keskikenttäpelaaja tai hyökkääjä.
Halosen kasvattajaseura on Tornion Pallo -47, josta hän siirtyi Valkeakosken Hakan riveihin 18-vuotiaana. Valkeakoskella Halonen vietti kolme kautta, mutta ei pystynyt vakiinnuttamaan paikkaansa edustusjoukkueessa. Hän oli kuitenkin mukana voittamassa Suomen Cupia kaudella 2002. Halonen pelasi muutamia otteluita lainasopimuksella kasvattajaseurassaan TP-47:ssä peliajan puutteen johdosta. Hän oli myös mukana Suomen alle 19-vuotiaiden maajoukkueessa, joka pelasi EM-lopputurnauksessa 2001.
Halonen palasi kasvattajaseuraansa TP-47:ään, joka oli noussut kaudeksi 2004 Veikkausliigaan. Loukkaantumiset sekottivat kuitenkin hänen debyyttikauttaan pääsarjatasolla. Halonen pelasi kahden vuoden aikana yhdeksässä liigaottelussa. Alkupuolen kaudesta 2005 hän pelasi lainasopimuksella Ykkösen Oulun Luistinseurassa.
Kaikkiaan kolmen Tornio-vuoden jälkeen Halonen siirtyi Kokkolaan, jossa hän on pelasi vuosina 2007–2013 niin GBK:ssa kuin KPV:ssäkin.
Rasmus Surakka

| Rasmus Surakka |
| --- | --- |

Henkilötiedot
Syntynyt: 19. elokuuta 2001 (ikä 23) Lappeenranta, Suomi
Pesäpalloilija
Ulkopelipaikka:  lukkari
Sisäpelirooli:  vaihtaja
Seura:  Imatran Pallo-Veikot
Pelaajaura
Junioriseurat
–2020:  Haminan Palloilijat Imatran Pallo-Veikot Hyvinkään Tahko
Ammattilaisjoukkueet
2020–:  Imatran Pallo-Veikot
Rasmus Henrik Surakka (s. 19. elokuuta 2001 Lappeenranta) on suomalainen pesäpalloilija, joka edustaa Superpesis-joukkue Imatran Pallo-Veikkoja. Hän on pelipaikaltaan lukkari.
Ura

Surakka on Pesä Ysien kasvatti. Hän on pelannut sittemmin juniorina Imatran Pallo-Veikoissa, Haminan Palloilijoissa ja Hyvinkään Tahkossa. Surakka teki Superpesis-debyyttinsä 24. heinäkuuta 2020 vieraissa Manse PP:tä vastaan. Hän toi ottelussa yhden juoksun. Surakka teki lokakuussa 2020 IPV:n kanssa kaksivuotisen jatkosopimuksen.
Muuta

Surakka valmistui ylioppilaaksi keväällä 2020 Sotkamon lukion pesäpallolinjalta. Hänen äitinsä on pelannut Superpesiksessä. Surakka on pelannut nuorempana jääkiekkoa. Hänen serkkunsa Seeti ja Senna pelaavat pesäpalloa Joensuun Mailassa.
TP.3 Reloaded

| TP> 3 Reloaded R. Kelly |
| --- | --- | --- |

Studioalbumin tiedot
 Äänitetty : 2005
 Julkaistu: 5. heinäkuuta 2005
 Tuottaja(t): R. Kelly, Scott Storch, Luny Tunes
 Tyylilaji: R&B/ pop rap
 Levy-yhtiö: Jive Records
R. Kellyn muut julkaisut
| Unfinished Business 2004 | TP.3 Reloaded 2005 | Remix City, Volume 1 2005 |
Singlet albumilta TP-3: Reloaded
 ”Sex in the Kitchen / Trapped in the Closet (Chapter 1)” Julkaistu: 5. huhtikuuta 2005  ”Playa’s Only” Julkaistu: 14. kesäkuuta 2005  ”Slow Wind” Julkaistu: 8. joulukuuta 2005  ”Burn It Up” Julkaistu: huhtikuu 2006
TP.3 Reloaded on R&B -artisti R. Kellyn yhdeksäs albumi vuodelta 2005. Albumin tuotti Jive Records. Albumi on R. Kellyn 12-Play -albumi sarjan kolmas osa.
Kappaleet

"Playa's Only" – 3.54  (feat. The Game)
"Happy Summertime" – 3.38  (feat. Snoop Dogg)
"Sex In the Kitchen" – 3.37
"Slow Wind" – 3.21
"Put My T-Shirt On" – 4.30
"Remote Control" – 5.19
"Kickin' It With Your Girlfriend" – 3.34
"Reggae Bump Bump" – 5.21  (feat. Elephant Man)
"Touchin'" – 5.00  (feat. Nivea)
"Girls Go Crazy" – 4.29  (featuring Baby)
"Hit It Til the Mornin'" – 4.18  (feat. Twista & Do or Die)
"Sex Weed" – 4.25
"(Sex) Love Is What We Makin'" – 3.37
"Burn It Up" – 3.51  (feat. Wisin & Yandel)
"Trapped in the Closet Chapter 1" – 3.25
"Trapped in the Closet Chapter 2" – 3.15
"Trapped in the Closet Chapter 3" – 3.15
"Trapped in the Closet Chapter 4" – 3.15
"Trapped in the Closet Chapter 5" – 3.19
| n k R>  Kelly |
| --- | --- |
Studioalbumit:  12 Play  R. Kelly  R.  TP-2.com  Chocolate Factory  Happy People/U Saved Me  TP.3 Reloaded  Double Up  Untitled  Love Letter  Write Me Back  Black Panties  The Buffet  12 Nights of Christmas 
Yhteistyöalbumit:  Born into the '90s (Public Announcementin kanssa)  The Best of Both Worlds (Jay-Z:n kanssa)  Unfinished Business (Jay-Z:n kanssa) 
Kokoelma-albumit:  The R. in R&B Collection, Vol. 1  Remix City Vol. 1  My Diary  Playlist: The Very Best of R. Kelly  Epic
Sakramentti

Rogier van der Weyden: Seitsemän sakramenttia, yksityiskohta alttaritaulusta, noin 1445–50. Kuvassa kaste, konfirmaatio ja rippi.
Sakramentti on kristillisen kirkon pyhä toimitus. Eri kristillisillä kirkoilla on erilaisia sakramentin määritelmiä ja eri määrä sakramentteja. Katolisessa ja ortodoksisessa kirkossa on seitsemän sakramenttia: kaste, konfirmaatio (vahvistus, mirhavoitelu), pappisvihkimys, avioliitto, ehtoollinen (eukaristia), rippi (parannus, katumus) ja sairaiden voitelu. Protestanttisissa kirkoissa sakramentteja on kaksi tai kolme: kaste ja ehtoollinen ja mahdollisesti rippi.
Alkuperä

Latinan kielen sana sacramentum tarkoitti alun perin sotilaan lippuvalaa tai riitapuolten pyhäkköön jättämää panttia. Vastaava kreikan sana on mysterion (μυστήριον), salaisuus.
Sakramentit eri kirkkokunnissa > Katolisen kirkon sakramentit

Katolisessa kirkossa on seitsemän sakramenttia: kaste, vahvistus (konfirmaatio), palveluvirka (papiksi vihkiminen), avioliitto, eukaristia (ehtoollinen), parannuksen sakramentti (rippi) ja sairaiden voitelu.
Sakramentit eri kirkkokunnissa > Ortodoksisen kirkon sakramentit

Ortodoksisessa kirkossa sakramenttien lukumäärä ei ole vakiintunut, mutta sakramenteiksi luetaan samat toimitukset kuin katolisessa kirkossakin: kaste, mirhavoitelu (konfirmaatio), ehtoollinen, katumus (rippi), pappeus (pappisvihkimys eli vihkimyssakramentti), avioliitto ja sairaanvoitelu. Lisäksi sakramentteina on aiemmin pidetty muun muassa hautausta, vedenpyhitystä, mirhan valmistusta, munkiksi tai nunnaksi vihkimystä ja kirkon vihkimistä.
Ortodoksisessa kirkossa sakramentit – joita nimitetään mysteerioiksi tai mysteereiksi – ovat armon näkyviä välikappaleita, joiden kautta ja avulla ihmiset saavat Pyhän Hengen lahjan. Mikään kirkolliskokous ei ole määritellyt eikä vahvistanut ortodoksisen kirkon mysteerioitten lukumäärää.
Sakramentit eri kirkkokunnissa > Evankelis-luterilaisen kirkon sakramentit

Luterilainen reformaatio piti sakramentteina kastetta ja ehtoollista. Luterilaisessa kirkossa sakramenteiksi on määritelty vain ne toimitukset, jotka kirkko katsoo Jeesuksen asettaneen. Augsburgin tunnustus mainitsee sakramenteista puhuessaan myös ripin.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen evenkelis-luterilaisen kirkon katekismus: Sakramentit (Arkistoitu – Internet Archive).
Suomen ortodoksinen kirkko, sakramentit.
Sakramentit. Ortodoksi.net.
Ev.lut. Tunnustuskirjat, Augsburgin tunnustuksen puolustus:  Sakramenttien luku ja käyttö (Arkistoitu – Internet Archive)
Taivasten valtakunnan avaimet

Jeesus ojentamassa taivasten valtakunnan avaimia Pietarille Pietro Peruginon maalauksessa.
Taivasten valtakunnan avaimet kuvattuna Paaviuden tunnukseen yhdessä paavin kolmikerroksisen tiaran kanssa.
Taivasten valtakunnan avaimet tai Pyhän Pietarin avaimet on kristinuskossa käytetty nimitys taivasten valtakunnan avaimista, jotka Jeesus sanoi luovuttavansa apostoli Simonille tehden tästä Pietarin. Pietari kuvataan taiteessa usein kyseisten avainten kanssa. Aihetta esittävissä allegorisissa kuvissa avaimia on yleensä kaksi ja ne ovat suurikokoisia. Monesti avainten päähän on kuvattu ristin muotoinen syvennys. Kuvissa molemmat avaimet ovat usein identtisiä.
Raamatullinen perusta

Taivasten valtakunnan avaimilla viitataan Jeesuksen Matteuksen evankeliumin 16. luvun 19. ja 20. jakeessa apostoli Pietarille antamaan valtaan syntien anteeksiantamiseen ja anteeksiannon pidättämiseen:
»Ja minä sanon sinulle: Sinä olet Pietari [kallio], ja tälle kalliolle minä rakennan kirkkoni. Sitä eivät tuonelan portit voita. Minä olen antava sinulle taivasten valtakunnan avaimet. Minkä sinä sidot maan päällä, se on sidottu taivaissa, ja minkä sinä vapautat maan päällä, se on myös taivaissa vapautettu.» 
(Matt. 16:18-19)
Matteuksen evankeliumissa Jeesus antaa saman vallan myös muille apostoleilleen, näin myös Johanneksen evankeliumissa. On huomattava, että evankeliumikertomuksissa avainten valtaa ei luovuteta kaikille opetuslapsille, vaan pelkästään apostoleille.
Avainten valta

Valtaa antaa syntejä anteeksi ja pidättää anteeksianto nimitetään usein avainten vallaksi (lat. potestas clavium). Teologisessa kielenkäytössä avainten valta ymmärretään joko tarkkana käsitteenä, jolloin se tarkoittaa nimenomaisesti valtaa antaa syntejä anteeksi (lat. potestas absolutionis, absoluutiovalta), tai laajana käsitteenä, jolloin se tarkoittaa kaikkea kirkollista valtaa. Synninpäästöön liittyy erityisesti kysymys jurisdiktiosta eli hallintovallasta (lat. potestas iurisdictionis). Tämä tulkinta on yhteinen sekä roomalaiskatoliselle että luterilaiselle kirkolle.
Avainten valta > Paavius ja jurisdiktiovalta

Katolisen kirkon näkemyksen mukaan Pietarista tuli kaikkien apostolien johtaja Jeesuksen luovuttaessa tälle avaimet. Samalla katolinen kirkko katsoo, että Pietarista tuli ensimmäinen paavi. Pietarinkirkon kupolin sisäreunaan onkin kirjoitettu: Tu es Petrus et super hanc petram aedificabo ecclesiam meam et tibi dabo claves regni caelorum (suomeksi Sinä olet Pietari, ja tälle kalliolle minä rakennan kirkkoni. Minä olen antava sinulle taivasten valtakunnan avaimet).
Katolinen kirkko katsoo paavin Pietarin seuraajana olevan ylin kirkollinen auktoriteetti maan päällä ja siten kantavansa avainten vallan korkeinta muotoa. Paavin valtaan kuuluu oikeus julistaa jokin asia tai henkilö pannaan. Taivasten valtakunnan avaimet ovatkin yksi paavin tunnuksista. Vatikaanin vaakunassa on tämän merkkinä kaksi avainta. Vaakunan osana avaimet ovat mukana myös Vatikaanivaltion lipussa.
Kirkollisen vallan päätyypit ovat opetusvalta (ks. magisterium), papillinen tai sakramentaalinen valta (lat. potestas sacerdotalis, sacramentalis) ja hallintovalta. Paavin lisäksi katolisessa kirkossa jurisdiktio- eli hallintovaltaa käyttävät piispat. Papillista valtaa käyttävät paavi, piispat ja papit ja opetusvaltaa ensisijaisesti piispa. Vallan päätyyppien alla voidaan, erityisesti papillisessa vallassa, nähdä alaluokitteluja kuten esim. valta antaa syntejä anteeksi (absoluutiovalta) ja valta vihkiä papiksi (lat. potestas ordinis).
Avainten valta > Luterilaisuus ja absoluutiovalta

Avainten valta tarkkana käsitteenä koskee ennen kaikkea absoluutiovaltaa eli valtaa antaa syntejä anteeksi. Katolisen kirkon opin mukaan tämä valta on ensisijaisesti piispalla ja toissijaisesti papilla. Valtaa käytetään ripin sakramentilla. Pappi tarvitsee luvan toimia hiippakunnassa, jotta hän voi laillisesti toimittaa ripin sakramenttia. Luterilainen kirkko kuuluu samaan teologiseen traditioon ja pitää absoluutiovallan sekä muunkin hengellisen vallan piispoilla ja papeilla: "avainten valta eli piispojen valta merkitsee evankeliumin mukaisesti valtaa ja Jumalan käskyä saarnata evankeliumia, antaa anteeksi ja pidättää synnit sekä toimittaa sakramentit" . Luterilaiset tunnustuskirjat pitävät osin rippiä jopa sakramenttina. Vaikka myöhempi luterilaisuus on luopunut nimittämästä rippiä sakramentiksi, sitä edelleen pidetään syntien anteeksiannon todellisena paikkana.
Luterilaisuudessa on eriäviä mielipiteitä siitä, tuleeko rippiä pitää yleisen pappeuden piiriin kuuluvana tehtävänä vai onko se selkeästi erityiselle pappisviralle kuuluva tehtävä. Maallikkojen asemaa korostava herätysliikekristillisyys on usein pitänyt rippiä tehtävänä, jonka maallikkokin voi toimittaa. Suomessa avainten valtaa korostetaan erityisesti lestadiolaisessa herätysliikkeessä. Teologisessa kielenkäytössä erotetaan toisistaan rippi ja armonvakuutus; rippiä pidetään lähes sakramentaalisena armonvälineenä, joka julistaa synnit anteeksi tässä ja nyt, kun taas armonvakuutus muistuttaa ja vakuuttaa Kristuksen jokaiseen hetkeen ja paikkaan ulottuvasta syntejä anteeksiantavan uhrin voimasta, jonka uskomalla synnit saa anteeksi. Suomen evankelisluterilainen kirkko on säätänyt yksityisen ripin nimellä kulkevan kirkollisen toimituksen, jonka "voi ottaa vastaan pappi, muu seurakunnan työntekijä tai seurakuntalainen." Yksityistä rippiä ei ole siis kirkon toimituksena rajattu vain pappien tehtäväksi. Salassapitovelvollisuus on kuitenkin säädetty papille ja lehtorille ehdottomana, eikä heitä tuomioistuin voi pakottaa kertomaan ripissä paljastettua - eikä sitä voida käyttää todisteena, vaikka pappi sen paljastaisikin. Jonkun muun, kuten muun seurakunnan työntekijän tai seurakuntalaisen tuomioistuin voi kuitenkin pakottaa paljastamaan ripissä kerrotun.
Aiheesta muualla

Wikimedia Commonsissa on kuvia tai muita tiedostoja aiheesta .
Pietari pitelee taivaan avaimia, Helsingin tuomiokirkon katolla oleva Hermann Schievelbeinin veistos.
Epic (R. Kellyn albumi)

| Epic R>  Kelly |
| --- | --- | --- |

Kokoelmalevyn tiedot
 Äänitetty : 2008-2009
 Julkaistu: 13. syyskuuta 2010
 Tyylilaji: R&B, pop, soul gospel
 Kesto: 53.20
 Levy-yhtiö: Jive, Sony
R. Kellyn muut julkaisut
| Untitled 2009 | Epic 2010 | Love Letter 2010 |
Epic on R&B-laulaja R. Kellyn 13. syyskuuta 2010 julkaistu kokoelma-albumi. Albumi sisältää mm. R. Kellyn suurimmat hitit "The World's Greatest", "If I Could Turn Back the Hands of Time", "I'm Your Angel" ja "I Believe I Can Fly".
Kappaleet

| # | Kappale | Vierailijat | Tuottajat | Aika |
| --- | --- | --- | --- | --- |
| 1 | "Heal It (Prelude)" |  | R. Kelly | 1:24 |
| 2 | "Sign of a Victory" |  | R. Kelly | 4:12 |
| 3. | "I Believe" |  | R. Kelly | 4:58 |
| 4. | "The World's Greatest" |  | R. Kelly | 4:37 |
| 5. | "Victory" |  | R. Kelly | 4:04 |
| 6. | "Peace" |  | R. Kelly | 5:09 |
| 7. | "If I Could Turn Back the Hands of Time" |  | R. Kelly | 6:17 |
| 8. | "Fireworks" |  | R. Kelly & Polow da Don | 3:57 |
| 9. | "Spirit" |  | R. Kelly | 3:53 |
| 10. | "I'm Your Angel" | Céline Dion | R. Kelly | 5:35 |
| 11. | "Can You Feel It" |  | R. Kelly | 3:54 |
| 12. | "I Believe I Can Fly" |  | R. Kelly | 5:20 |
| n k R>  Kelly |
| --- | --- |
Studioalbumit:  12 Play  R. Kelly  R.  TP-2.com  Chocolate Factory  Happy People/U Saved Me  TP.3 Reloaded  Double Up  Untitled  Love Letter  Write Me Back  Black Panties  The Buffet  12 Nights of Christmas 
Yhteistyöalbumit:  Born into the '90s (Public Announcementin kanssa)  The Best of Both Worlds (Jay-Z:n kanssa)  Unfinished Business (Jay-Z:n kanssa) 
Kokoelma-albumit:  The R. in R&B Collection, Vol. 1  Remix City Vol. 1  My Diary  Playlist: The Very Best of R. Kelly  Epic
R. Kelly (albumi)

| R>  Kelly R. Kelly |
| --- | --- | --- |

Studioalbumin tiedot
 Äänitetty : 1995
 Julkaistu: 14. marraskuuta 1995
 Tuottaja(t): R. Kelly, Barry Hankerson
 Tyylilaji: R&B, soul
 Levy-yhtiö: Jive Records
R. Kellyn muut julkaisut
| 12 Play 1992 | R. Kelly 1995 | R. 1998 |
R. Kelly on R&B -artisti R. Kellyn toinen studioalbumi, joka julkaistiin vuonna 1995. Albumin julkaisi  Jive Records.
Kappaleet

"The Sermon" – 3.23
"Hump Bounce" – 4.06
"Not Gonna Hold On" – 4.04
"You Remind Me of Something" – 4.09
"Step in My Room" – 3.48
"Baby, Baby, Baby, Baby, Baby" – 4.19
"(You To Be) Happy" – 4.36
"Down Low (Nobody Has to Know)" – 4.48
"I Can't Sleep Baby (If I)" – 5.31
"Thank God It's Friday" – 3.53
"Love is on The Way" – 3.01
"Heaven If You Hear Me" – 0.58
"Religious Love" – 4.11
"Tempo Slow" – 4.10
"As I Look Into My Life" – 1.30
"Trade in My Life" – 6.20
Singlet

"You Remind Me of Something" (1995)
"Down Low (Nobody Has to Know)" (1995)
"Thank God It's Friday" (1996)
"I Can't Sleep Baby (If I)" (1996)
| n k R>  Kelly |
| --- | --- |
Studioalbumit:  12 Play  R. Kelly  R.  TP-2.com  Chocolate Factory  Happy People/U Saved Me  TP.3 Reloaded  Double Up  Untitled  Love Letter  Write Me Back  Black Panties  The Buffet  12 Nights of Christmas 
Yhteistyöalbumit:  Born into the '90s (Public Announcementin kanssa)  The Best of Both Worlds (Jay-Z:n kanssa)  Unfinished Business (Jay-Z:n kanssa) 
Kokoelma-albumit:  The R. in R&B Collection, Vol. 1  Remix City Vol. 1  My Diary  Playlist: The Very Best of R. Kelly  Epic
TP-2.com

| TP-2> com R. Kelly |
| --- | --- | --- |

Studioalbumin tiedot
 Äänitetty : 2000
 Julkaistu: 7. marraskuuta 2000
 Tuottaja(t): R. Kelly, Poke & Tone, Precision
 Tyylilaji: R&B,hip hop
 Levy-yhtiö: Jive Records
R. Kellyn muut julkaisut
| R. 1998 | TP-2.com 2000 | The Best of Both Worlds 2002 |
TP-2.com ("Twelve Play-2") on R&B -artisti R. Kellyn neljäs studioalbumi ja 12-Play albumi sarjan toinen osa. Albumi julkaistiin vuonna 2000.
Kappaleet

"TP-2" – 2.17
"Strip For You" – 4.09
"R&B Thug" – 4.04
"The Greatest Sex" – 4.39
"I Don't Mean It" – 4.18
"Just Like That" – 4.34
"Like a Real Freak" – 4.42
"Fiesta" – 3.16
"Don't You Say No" – 4.07
"The Real R. Kelly (Interlude)" – 0.54
"One Me" – 3.54
"I Wish" – 5.35
"A Woman's Threat" – 5.55
"I Decided" – 4.12
"Don't You Say No" – 3.25
"I Wish - Remix (To the Homies That We Lost)" – 5.18
"All I Really Want" – 3.58
"Feelin' on Your Booty" – 4.05
"The Storm is Over Now" – 4.32
Singlet

"I Wish" (2000)
"Feelin' on Yo Booty" (2001)
"The Storm is Over Now" (2001)
"Fiesta" (2001)
| n k R>  Kelly |
| --- | --- |
Studioalbumit:  12 Play  R. Kelly  R.  TP-2.com  Chocolate Factory  Happy People/U Saved Me  TP.3 Reloaded  Double Up  Untitled  Love Letter  Write Me Back  Black Panties  The Buffet  12 Nights of Christmas 
Yhteistyöalbumit:  Born into the '90s (Public Announcementin kanssa)  The Best of Both Worlds (Jay-Z:n kanssa)  Unfinished Business (Jay-Z:n kanssa) 
Kokoelma-albumit:  The R. in R&B Collection, Vol. 1  Remix City Vol. 1  My Diary  Playlist: The Very Best of R. Kelly  Epic
Kerrostamismenetelmä

Kerrostamismenetelmä eli superpositiomenetelmä tai superponointimenetelmä on eräs virtapiirien piirianalyysissä käytettävä, superpositioperiaatteeseen pohjautuva ratkaisumenetelmä. Kerrostamismenetelmä perustuu virtapiirin jakamiseen osiin ja menetelmään, jossa eri lähteiden vaikutukset piiriin voidaan laskea ensin erikseen ja sitten yhteen, jolloin saadaan haluttu lopputulos. Kerrostamismenetelmää voidaan siis käyttää tapauksissa, joissa lineaarinen piiri sisältää useita riippumattomia lähteitä.
Kerrostamismenetelmää voidaan soveltaa suoraan joko virran tai jännitteen laskemiseen, muttei esimerkiksi tehon, sillä se ei ole lineaarinen suure.
Kansallinen legioonalaishallitus

Kansallisen legioonalaishallituksen johtaja, marsalkka Ion Antonescu ja varapääministeri, Rautakaartin johtaja Horia Sima lokakuussa 1940. Kuvassa Antonescun ja Siman yläpuolella Rautakaartin edesmenneen perustajan Corneliu Zelea Codreanun kuva.
Kansallinen legioonalaishallitus oli Romanian kuningaskunnassa 14. syyskuuta 1940 – 14. helmikuuta 1941 vallassa ollut totalitaristinen fasistihallitus. Hallituksen pääministerinä oli kenraali, myöhempi marsalkka Ion Antonescu, varapääministerinä Rautakaartin johtaja Horia Sima ja ulkoministerinä myös Rautakaartin edustaja ruhtinas Mihail R. Sturdza. Hallituksessa oli lisäksi neljä muuta Rautakaartin edustajaa. Maassa ei ollut tällöin muuta poliittisesti tunnustettua toimijaa kuin kansallinen legioonaliike eli rautakaarti. Tästä tilanteesta pääministeri, kenraali Antonescu antoi julistuksen kansallisen legioonahallituksen syntymisestä kuningas Mikaelin nimissä 14. syyskuuta 1940. Kansallinen legioonalaishallitus oli vallassa vajaa puoli vuotta päättyen pääministeri Antonescun ja Rautakaartin aseellisen välirikkoon. Kansallinen legioonalaishallinto julistettiin lakkautetuksi 14. helmikuuta 1941.